બ્રિટનની મુલાકાતે બ્રિટનના વડાપ્રધાનના હરિફના જ વખાણ કરવાથી શું થાય તે સમજી શકાય છે. કલ્પના કરો કે ભારતમાં નરેન્દ્ર મોદી ઉપરાંત અન્ય કોઈ નેતાના વખાણ પણ ડોનાલ્ડ ટ્રમ્પ કરી નાખે તો શું થાય. અથવા તો ભારત સાથેના વેપારી સંબંધો માટે ચોખ્ખી ના પાડી દે તો શું થાય. એવું થઈ શકે છે, કેમ કે તેમણ યુકે જતા પહેલાં તેમની સાથે વેપાર કરાર કરવાની ચોખ્ખી ના પાડી દીધી હતી. યુકેની એવી આશા હતી કે ડોનાલ્ડ ટ્રમ્પની મુલાકાત દરમિયાન દ્વિપક્ષી વેપાર મુદ્દે સમજૂતિ થઈ શકે તો બ્રેક્ઝિટનું નુકસાન ટાળી શકાય. ટ્રમ્પે ઉલ્ટું નુકસાન થાય તેવી વાત કરી. તેમણે પત્રકારો સાથે વાતચીત કરતાં કહ્યું, “કોઈ ડિલ કરવી હશે તો યુકે સાથે નહિ, અમે યુરોપિયન યુનિયન સાથે કરવાનું પસંદ કરીશું. તો પછી યુકે સાથેની ડિલની વાત પતી ગઈ, બરાબરને.”